
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1034 

24 Νοεμβρίου 1997 


ΠΕ ΡΙΕΧΟΜ ΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση αποφάσεων με τις οποίες έργα Αερο¬ 
δρομίων είχαν χαρακτηρισθεί ως έργα Εθνικού 
Επιπέδου, όσον αφορά τον καθορισμό των αποφαι- 

νομένων οργάνων. 1 

Προσδιορισμός ανωτάτου ορίου ωρών υπεριωριακής 
εργασίας μονίμων υπαλλήλων του Ταμ. Ασφ. Τεχν. 

Τύπου Αθηνών. 2 

Συμπληρωματική έγκριση υπερωριακής, νυχτερικής 
και εξαιρέσιμων ημερών εργασίας, Φραμακοποιών 
-Χημικών που απασχολούνται στα Νοσοκομεία του 

ΙΚΑ κατά το έτος 1997. 3 

Έγκριση ωρών υπερωριακής εργασίας, του με σύμβα¬ 
ση Ιατρικού Προσ/κού Υποκ/των ΙΚΑ έτους 1997.... 4 
Ανάθεση έργου από το ΤΣΑΥ σε 3 γιατρούς και 2 φαρ¬ 
μακοποιούς. 5 

Καθορισμός χρήσης φυσικού αποδέκτη των επεξερ¬ 
γασμένων αστικών αποβλήτων Δήμου Αντιρρίου Ν. 
Αιτωλ/νίας. 6 


Χορήγηση αδείας λειτουργίας στην Εταιρεία «ΚΟΝΤΑ- 
ΛΕΞΗΣ Χρηματοοικονομικές Υπηρεσίες Α.Ε.Π.Ε.Υ.». 7 
Σύσταση και λειτουργία Εκκλησιαστικού Ιδρύματος υ¬ 
πό την επωνυμίαν: «ΕΝΟΡΙΑΚΟΝ ΠΝΕΥΜΑΤΙΚΟΝ 
ΚΕΝΤΡΟΝ ΙΕΡΟΥ ΝΑΟΥ ΑΓ. ΝΙΚΟΛΑΟΥ ΑΡΧΑΙΑΣ 
ΕΠΙΔΑΥΡΟΥ» της Ιεράς Μητροπόλεως Αργολίδος. 8 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. Δ4/0/149/2/Φ.Α. (1) 

Τροποποίηση αποφάσεων με τις οποίες έργα Αερο¬ 
δρομίων είχαν χαρακτηρισθεί ως έργα Εθνικού 
Επιπέδου, όσον αφορά τον καθορισμό των αποφαινο- 
μένων οργάνων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Σύμφωνα με τις διατάξεις: 

1. Του Ν. 1558/85 «Κυβέρνηση και Κυβερνητικά 
Όργανα». 


2. Του Π.Δ. 69/1988 «Περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.» όπως τροποποιήθηκε με το Π.Δ. 166/96 ό¬ 
πως τροποποιήθηκε με το Π.Δ. 54/97. 

3. Του Π.Δ. 215/97 (ΦΕΚ 167Α/25.8.97) «Σύσταση 
Ειδικής Υπηρεσίας Δημοσίων Έργων γιατη μελέτη και κα¬ 
τασκευή των έργων Αεροδρομίων Νοτίου Ελλάδος». 

4. Του Π.Δ. 71/93 (ΦΕΚ30Α/11.3.1993) «Καθορισμός αρ¬ 
μοδιοτήτων που διατηρούνται από τον Υπουργό και τις 
Περιφερειακές Αρχές ή όργανα διανομαρχιακού επιπέ¬ 
δου της Γ.Γ.Δ.Ε. του Υ.ΠΕ.ΧΩ.Δ.Ε.» καθώς και αυτές του 
Ν. 2503/97 (ΦΕΚ 107Α/30.5.97) «Διοίκηση, οργάνωση, 
στελέχωσητης Περιφέρειας κ.λ.π.». 

5. Του Ν. 1418/84 «Δημόσια έργα και ρυθμίσεις συνα¬ 
φών θεμάτων», όπως ισχύει μετά την τροποποίησή του α¬ 
πό τους Νόμους 2229/94, 2308/95, 2338/95 και 2372/96. 

6. Του ΠΔ 609/85 «Κατασκευή Δημοσίων Έργων», όπως 
ισχύει σήμερα μετά την τροποποίησή του από το Ν. 
2229/94, το ΠΔ 368/94, το Ν. 2338/95, το ΠΔ 402/96 και το 
ΠΔ 210/97. 

7. Του ΠΔ 23/93 όπως τροποποιήθηκε με το ΠΔ 85/95. 

8. Των λοιπών ισχυουσών ρυθμίσεων για το Δημ. Έργα. 

Του Ν. 1642/86, για την εφαρμογή του Φόρου Προ¬ 
στιθέμενης Αξίας (ΦΕΚ/Α25) και την ΕΔ2γ/01 /24/Φ.5.1/ 
6.2.87 Εγκ. Ε18του ΥΠΕΧΩΔΕ, σχετική με την εφαρμογή 
του ΦΠΑ στις συμβάσεις έργων και μελετών. 

9. Της ΣΑΕ 077 Τομέα Πολιτικής Αεροπορίας του ΥΠΕΘΟ. 

10. Της Απόφασης Δ16α/04/773/29.11.1990 του 
Υπουργού Π ροεδρίας της Κυβέρνησης και του Υπουργού 
ΠΕΧΩΔΕ «Περί εξαίρεσης διοικητικών πράξεων και εγ¬ 
γράφων από τον κανόνα των τριών υπογραφών». 

11. Της Κοινής Απόφασης Δ17α/04/99/Φ.2.2.1/ 
29.10.1996 (ΦΕΚ 1006/4.11.96) του Πρωθυπουργού και 
του Υπουργού ΠΕ.ΧΩ.Δ.Ε., με θέμα «Ανάθεση αρμοδιο¬ 
τήτων Υπουργού ΠΕΧΩΔΕ στους Υφυπουργούς 
Περιβάλλοντος, Χωροταξίας και Δημ. Έργων Χρ. Βερελή 
και Θεοδ. Κολιοπάνο. 

12. Την Απόφαση αρ. Δ16/08/452/Φ.1.1.1/8.7.96 του 
Υπουργού ΠΕΧΩΔΕ Μεταφορά Προσωπικού». 

Έχοντας υπόψη: 

1. Την αρ. Δ5/0/1/41/19.4.88 απόφαση με την οποία χα¬ 
ρακτηρίσθηκαν τα παρακάτω έργα, ως έργα Εθνικού 
Επιπέδου: 

α) Οικοδομικές και Η/Μ εργασίες στο συγκρότημα ΠΕΑ- 
ΚΕΠΑΘ (2η φάση) στον Κρατικό Αερολιμένα Αθηνών. 

β) Απαραίτητες και επείγουσες εργασίες και ολοκλήρω¬ 
ση του ΠΕΑ-ΚΕΠΑΘ στον Κρατικό Αερολιμένα Αθηνών. 

γ) Οικοδομικές εργασίες και Η/Μ εγκαταστάσεις ΠΕΑ- 
ΚΕΠΑΘ (Φάση ΑΡΤΝ) στον Κρατικό Αερολιμένα Αθηνών. 

2. Την αριθμ. Δ5/0/1/64/3.6.88 απόφαση με την οποία 
χαρακτηρίσθηκε το έργο Οικοδομικές εργασίες και Η/Μ 
εγκαταστάσεις του Κρατικού Αερολιμένα Σαντορίνης, ως 
έργο Εθνικού Επιπέδου. 

3. Την αριθμ. Δ5/0/1/4/18.1.91 απόφαση με την οποία 
χαρακτηρίσθηκε το έργο Πεδίο ελιγμών Α/Δ Ικαρίας, ως 
έργο Εθνικού Επιπέδου. 

4. Την αριθμ. Δ5/68/4/19.4.95 απόφαση με την οποία χα¬ 
ρακτηρίσθηκε το έργο Εγκατάσταση φωτοσήμανσης 
Κρατικού Αερολιμένα Σύρου, και Ολοκλήρωση Α' Φάσης 
Φωτοσήμανσης Κρατικού Αερολιμένα Σύρου, ως έργο 
Εθνικού Επιπέδου. 

5. Την αριθμ. Δ5/24/5/23.2.96 απόφαση με την οποία χα¬ 
ρακτηρίσθηκε το έργο Φορητές φωτοσημάνσεις Α/Δ 
Πάρου, Νάξου Μήλου, ως έργο Εθνικού Επιπέδου. 

6. Την αριθμ. ΒΣ3/3/23/20.6.86 απόφαση Υπουργού 
ΠΕΧΩΔΕ με την οποία χαρακτηρίσθηκε το έργο Αίθουσες 
αναμονής - αναχωρήσεων στον Κρατικό Αερολιμένα 
Αθηνών, ως έργο Εθνικού Επιπέδου. 

7. Την αριθμ. ΒΣ3/0/1 /12/4.2.85 Κοινή Υπουργική 
Απόφαση με την οποία χαρακτηρίσθηκαν τα έργα 
Αεροδρομίων άνω των 10 εκ. δρχ. που εκτελούνται στη 
Μύκονο ως έργα Εθνικού Επιπέδου και στα οποία περι¬ 
λαμβάνεται το έργο Επισκευή οικοδομικών και ηλεκτρι¬ 
κών εγκαταστάσεων Κρατικού Αερολιμένα Μυκόνου, ως 
έργο Εθνικού Επιπέδου. 

8. Τις διατάξεις της παρ. 5 του άρθρου του Ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις (ΦΕΚ 107 τ.Α'), σύμφωνα με τις οποίες ο Υπουργός 
ΠΕΧΩΔΕ στα έργα που χαρακτηρίζονται ως Εθνικού 
Επιπέδου, καθορίζει με απόφασή του τ’ αποφαινόμενα 
όργανα των έργων αυτών. 

9. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Για την κατασκευή των έργων: 

α) Οικοδομικές και Η/Μ εργασίες στο συγκρότημα ΠΕΑ- 
ΚΕΠΑΘ (2η φάση) στον Κρατικό Αερολιμένα Αθηνών. 

β) Απαραίτητες και επείγουσες εργασίες για ολοκλήρω¬ 
ση του ΠΕΑ-ΚΕΠΑΘ στον Κρατικό Αερολιμένα Αθηνών. 

γ) Οικοδομικές εργασίες και Η/Μ εγκαταστάσεις ΠΕΑ- 
ΚΕΠΑΘ (Φάση ΑΡΤΝ) στον Κρατικό Αερολιμένα 
Αθηνών. 

δ) Οικοδομικές εργασίες και Η/Μ εγκαταστάσεις του 
Κρατικού Αερολιμένα Σαντορίνης, 
ε) Πεδίο ελιγμών Α/Δ Ικαρίας. 

στ) Εκγατάσταση φωτοσήμανσης Κρατικού Αερο¬ 
λιμένα Σύρου - Ολοκλήρωση Α' Φάσης Φωτοσήμανσης 
Κρατικού Αερολιμένα Σύρου, 
ζ) Φορητές φωτοσημάνσεις Α/Δ Πάρου, Νάξου, Μήλου, 
η) Αίθουσες αναμονής - αναχωρήσεων στον Κρατικό 
Αερολιμένα Αθηνών. 

θ) Επισκευή οικοδομικών και ηλεκτρικών εγκαταστάσε¬ 
ων Κρατικού Αερολιμένα Μυκόνου. 

Ορίζουμε τα ακόλουθα αποφαινόμενα όργανα: 
α) «Διευθύνουσα Υπηρεσία» το Τμήμα Κατασκευών 
Έργων Αεροδρομίων (β) της Διεύθυνσης Λιμενικών 
Έργων και Έργων Αεροδρομίων (Δ4). 


β) «Προϊσταμένη Αρχή» τη Δ/νση Λιμενικών Έργων και 
Έργων Αεροδρομίων (Δ4). 

γ) Τεχνικό Συμβούλιο, το Συμβούλιο Δημ. Έργων της 
Γ.Γ.Δ.Ε. του ΥΠΕΧΩΔΕ Τμήμα Κατασκευών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 1997 

Ο ΥΠΟΥΡΓΟΣ 

Κ. ΛΑΛΙΩΤΗΣ 
-♦- 

Αριθ. Φ, Υπερ,/4750 (2) 

Προσδιορισμός ανωτάτου ορίου ωρών υπεριωριακής ερ¬ 
γασίας μονίμων υπαλλήλων του Ταμ. Ασφ. Τεχν. 
Τύπου Αθηνών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/21.3.97 άρθρο 18 
«Αναμόρφωση μισθολογίου του προσωπικού της 
Δημόσιας Διοίκησης και άλλες διατάξεις». 

2. Την 2030771/4262/0022/24.4.97 εγκύκλιο του Γ.Λ.Κ. 
με θέμα «Οδηγίες για την εφαρμογή των διατάξεωντου Ν. 
2470/97». 

3. Την 80078/4.10.96 (ΦΕΚ 924/Β/8.10.96) απόφαση α¬ 
νάθεσης αρμοδιοτήτων στους Υφυπουργούς Εργασίας 
και Κοινωνικών Ασφαλίσεων. 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη η οποία ανέρχεται στο ποσό των 
1.643.200 δρχ. περίπου για την οποία έχει προβλεφθεί πί¬ 
στωση στον προϋπολογισμό του Ταμείου για το οικον. έ¬ 
τος 1997 με Κ.Α.Ε. (0261), αποφασίζουμε: 

Προσδιορίζουμε το ανώτατο όριο ωρών υπερωριακής 
εργασίας των μονίμων υπαλλήλων που υπηρετούν στο 
Ταμείο Ασφαλίσεως Τεχνιτών Τύπου Αθηνών για το χρο¬ 
νικό διάστημα από 1.1.97 μέχρι 31.12.97 σε (1.600) ώρες 
(20 υπάλληλοι X 40% X 200 ώρες = 1.600), για την αντιμε¬ 
τώπιση εξαιρετικών, απρόβλεπτων ή έκτακτων υπηρεσια¬ 
κών αναγκών. 

Η κατανομή των ανωτέρω ωρών γίνεται με απόφαση του 
Δ.Σ. του Ταμείου και η πραγματοποίησή τους διαπιστώ¬ 
νεται με βεβαίωση του οικείου Διευθυντού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 1997 

Ο ΥΦΥΠΟΥΡΓΟΣ 

Ν.ΦΑΡΜΑΚΗΣ 
-*- 

Αριθ. Φ. Υπερ,/4150 (3) 

Συμπληρωματική έγκριση υπερωριακής, νυχτερικής και 
εξαιρέσιμων ημερών εργασίας , Φραμακοποιών - 
Χημικών που απασχολούνται στα Νοσοκομεία του ΙΚΑ 
κατά το έτος 1997. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/21.3.97 άρθρο 18 
«Αναμόρφωση μισθολογίου του προσωπικού της 
Δημόσιας Διοίκησης και άλλες διατάξεις». 

2. Την 2030771/4262/0022/24.4.97 εγκύκλιο του Γ.Λ.Κ. 
με θέμα «Οδηγίες για την εφαρμογή των διατάξεωντου Ν. 
2470/97». 

3. Την 2060991/9224/0022/2.9.97 έγγραφο του Γεν. 
Λογ/ρίουτου Κράτους. 

4. Το Μ70/313/22.9.97 έγγραφο του ΙΚΑ. 

5. Το γεγονός ότι από τις διατάξεις της απόφασης αυτής 
προκαλείται δαπάνη ύψους (9.169.922) δρχ. περίπου σε 
βάρος του προϋπολογισμού του ΙΚΑ, στον οποίο έχει προ- 
βλεφθεί σχετική πίστωση οικ. έτους 1997 με ΚΑΕ 0261. 

6. Την 80078/4.10.96 (ΦΕΚ 924/Β/8.10.96) απόφαση α¬ 
νάθεσης αρμοδιοτήτων στους Υφυπουργούς Εργασίας 
και Κοινωνικών Ασφαλίσεων, αποφασίζουμε: 

Προσδιορίζουμε το ανώτατο όριο ωρών υπερωριακής, 
νυχτερινής και Κυριακών και εξαιρέσιμων ημερών εργα¬ 
σίας (6) Φαρμακοποιών - Χημικών που απασχολούνται στα 
Νοσοκομείατου ΙΚΑ, κατά το χρονικό διάστημα από 1.1.97 
μέχρι 31.12.97, για την αντιμετώπιση εξαιρετικών, απρό¬ 
βλεπτων ή έκτακτων υπηρεσιακών αναγκών, ως εξής: 

α) Υπερωριακή εργασία απογευματινών ωρών μέχρι 
22ας ώρας σε 1.872 ώρες. 

β) Νυχτερινή εργασία πέραν της υποχρεωτικής από 22η 
ώρας μέχρι της 6ης πρωινής σε 1.872 ώρες. 

γ) Εργασία Κυριακών και εξαιρέσιμων πέραν της υπο¬ 
χρεωτικής από την 6η πρωινή μέχρι 22η ώρα, σε 936 ώρες. 

δ) Εργασία Κυριακών και εξαιρέσιμων πέραν της υπο¬ 
χρεωτικής από 22η ώρα μέχρι την 6η πρωινή, σε 936 ώρες. 

Η κατανομή των ανωτέρω ωρών γίνεται με απόφαση του 
Διοικητή του Ιδρύματος και η πραγματοποίησή τους δια¬ 
πιστώνεται με βεβαίωση του οικείου Διευθυντού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 1997 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-*- 

Αριθ. Φ. Υπερ,/2614 ( 4 ) 

Έγκριση ωρών υπερωριακής εργασίας, του με σύμβαση 
Ιατρικού Προσ/κού Υποκ/των ΙΚΑ έτους 1997. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/21.3.97 άρθρο 18 
«Αναμόρφωση μισθολογίου του προσωπικού της 
Δημόσιας Διοίκησης και άλλες διατάξεις». 

2. Την 2030771/4262/0022/24.4.97 εγκύκλιο του Γ.Λ.Κ. 
με θέμα «Οδηγίες για την εφαρμογή των διατάξεωντου Ν. 
2470/97». 

3. Την 2043269/6792/0022/1.7.97 Κ.Υ.Α. (ΦΕΚ587 Β') με 
θέμα την επέκταση των διατάξεων του Ν. 2470/97 στους 
γιατρούς του ΙΚΑ. 

4. Το Γ23/19/20.5.97 έγγραφο του ΙΚΑ. 

5. Την 80078/4.10.96 (ΦΕΚ 924/Β/8.10.96) απόφαση α¬ 
νάθεσης αρμοδιοτήτων στους Υφυπουργούς Εργασίας 
και Κοινωνικών Ασφαλίσεων. 

6. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους (601.440.000) δρχ. περί¬ 
που σε βάρος του προϋπολογισμού του ΙΚΑ, στην οποία έ¬ 
χει εξασφαλισθεί σχετική πίστωση για το οικ. έτους 1997 
με ΚΑΕ 0261,0263, αποφασίζουμε: 

Εγκρίνουμε την απογευματινή υπερωριακή εργασία, 


εργασίμων ημερών του με σύμβαση Ιατρικού Προσω¬ 
πικού του Ι.Κ.Α, (Διευθυντών, Ελεγκτών, Ελεγκτευόντων, 
ΠΑΑτης Δ/νσης Επιθεώρησης, κατά το χρονικό διάστημα 
από 1 . 1.97 μέχρι 31 . 12 . 97 , για την αντιμετώπιση εξαιρετι¬ 
κών απρόβλεπτων ή έκτακτων υπηρεσιακών αναγκών ως 
εξής: 

Γ ια 800 γιατρούς 480.000 ώρες. 

Η κατανομήτων ανωτέρω ωρώνγίνεται με απόφαση του 
Διοικητή του Ιδρύματος και η πραγματοποίησή τους δια¬ 
πιστώνεται με βεβαίωση του οικείου Διευθυντού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 1997 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. Φ42/4148 ( 5 ) 

Ανάθεση έργου από το ΤΣΑΥ σε 3 γιατρούς και 2 φαρμα¬ 
κοποιούς. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87 σε συν¬ 
δυασμό με τις διατάξεις του άρθρου 6 παρ. 7 του Ν 
2527/97. 

2. Την 219/15.9.97 απόφαση της επιτροπής του άρθρου 
2 παρ. 2της αριθ. 236/94 Π.Υ.Σ. 

3. Την 33361/5.9.91 (ΦΕΚ 703/Β/91) Κοινή Υπουργική 
Απόφαση, αποφασίζουμε: 

Καθορίζουμε τον αριθμό των προσώπων που μπορεί το 
Ταμείο Συντάξεως και Αυτασφαλίσεως Υγειονομικών να 
αναθέσει με μίσθωση έργου σε 3 γιατρούς (δύο παθολό¬ 
γους και 1 χειρούργο), δύο (2) για την Αθήνα και έναν (1) 
για Θεσ/νίκη και σε δύο (2) φαρμακοποιούς για την Αθήνα 
για ένα έτος την κάλυψη των ιατροφαρμακευτικών ανα¬ 
γκών του. 

Οι παραπάνω γιατροί και φαρμακοποιοί θα πρέπει να έ¬ 
χουν πτυχίο αντιστοίχων σχολών ΑΕΙ της ημεδαπής ή ισό¬ 
τιμο πτυχίο αντιστοίχων σχολών αλλοδαπής και άδεια ά¬ 
σκησης επαγγέλματος. 

Το έργο τους δεν ανάγεται στον κύκλο των καθηκόντων 
των υπαλλήλων του Ταμείου, δεν θα συνδέεται με το ω¬ 
ράριο λειτουργίας της υπηρεσίας και η εκτέλεσή του θα 
παρακολουθείται από τη Διοίκηση του Ταμείου. 

Η συνολική δαπάνη θα ανέλθει στο ποσό των 
17.500.000 δρχ. περίπου και θα καταβάλλεται με βάση το 
προβλεπόμενο από τον Κ.Φ.Σ. στοιχείο, υπάρχει δε σχετι¬ 
κή εγκεκριμένη πίστωση στον προϋπολογισμό του 
Ταμείου έτους 1997, με στοιχεία Κ.Α. 029 Κλάδου 
Ασθένειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 1997 

Με εντολή Υπουργών 
Οι Γ ενικοί Γ ραμματείς των Υπουργείων 

Εσωτερικών, Δημ. Διοίκησης Εργασίας και Κοινωνικών 
και Αποκέντρωσης Ασφαλίσεων 

Α. ΛΟΒΕΡΔΟΣ Θ. ΣΑΚΕΛΛΑΡΟΠΟΥΛΟΣ 

Αριθ. 3443 (6) 

Καθορισμός χρήσης φυσικού αποδέκτη των επεξεργα¬ 
σμένων αστικών αποβλήτων Δήμου Αντιρρίου Ν. 
Αιτωλ/νίας. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

I) Την Υγειονομ. Δ/ξη Ε1β/221/65 (ΦΕΚ 138τ.Β/24.2.65) 
όπως τροποποιήθηκε με τις αρ. Γ1/17831/7.12 71 (ΦΕΚ 
986τ.Β 10.12.71) και Γ4/1305/2.8.74 (ΦΕΚ801 τ.Β/9.8.74). 

II) Την αρ. πρωτ. οικ. 5435/4.7.97 Απόφαση Νομάρχη 
Αιτωλ/νίας. 

III) Την αρ. πρωτ Ε2/18366/11.7.97 Απόφαση Νομάρχη 
Αχαΐας. 

IV) Την κοινή Υπουργική Απόφαση 46339/1352/86 (ΦΕΚ 
438/86 τΒ). 

V) Το υπ’ αρ. έγγραφο 602/22.4.97 Δήμου Αντιρρίου. 

VI) Το από 29.8.97 πρακτικό της αρμόδιας Επιτροπής 
καθορισμού αποδέκτη, αποφασίζουμε: 

1. Καθορίζουμε ως φυσικό αποδέκτη των επεξεργασμέ¬ 
νων λυμάτων του Δήμου Αντιρρίου την θαλάσσια περιοχή 
έμπροσθεν της ανατολικής προβλήτας του Αντιρρίου 
στον Κορινθιακό κόλπο. 

2. Ανωτέρα χρήση θαλάσσιου αποδέκτη. 

Π ροσδιορίζου με την ανωτέρας τάξης χρήση των υδάτων 
της παράκτιας περιοχής έμπροσθεν της ανατολικής προ¬ 
βλήτας του Αντιρρίου για κολύμβηση και πάσα ετέρα χρή¬ 
ση σύμφωνα με τους όρους της Ε1β/221/65 άρθρο 4 § 2.2 
Υγειον. Δ/ξης, πλην αλιείας εδωδίμων οστρακοδέρμων. 

3. Καθορισμός ειδικών όρων διάθεσης υγρών αστικών 
αποβλήτων - λυμάτων στην οριζομένη περιοχή. 

α) Οι οριζόμενοι παράμετροιτων επεξεργασμένων απο¬ 
βλήτων προς διάθεση θα προσαρμόζονται στηνεκάστοτε 
ισχύουσα νομοθεσία, όπως και οι όροι διάθεσης. 

β) Ως σημείο εκβολής θεωρούμε ή μήκος υποθαλάσσι¬ 
ου αγωγού τουλάχιστον 100 ηα ή βάθος σημείου εκβολής 
τουλάχιστον 10 σι (δέκα μέτρα). 

γ) Ο αγωγός θα καταλήγει σε σύστημα διαχύσεως με 
πολλές θυρίδες για καλύτερη ανάμιξη με τα νερά του α¬ 
ποδέκτη και σημαντική αρχική αραίωση. 

δ) Η απόσταση του αγωγού από ακτές κολύμβησης θα 
είναι 200 πι τουλάχιστον και 300 γπ από περιοχές αλιείας 
οστρακοειδών. 

ε) Οι εγκαταστάσεις του βιολογικού καθαρισμού του 
Δήμου Αντιρρίου θα έχουν απόδοση μεγαλύτερη από 
95% και θα προβλέπεται ανάλογο και υψηλής αποδοτικό- 
τητας εφεδρικό σύστημα για την αντιμετώπιση βλαβών, 
διακοπής ρεύματος κ.λ.π. 

στ) Για την εποχιακή μερική διάθεση των επεξεργασμέ¬ 
νων αποβλήτων - λυμάτων στο έδαφος επιφανειακά προς 
άρδευση, η ποιότητα των αποβλήτων θα είναι σύμφωνα 
με τις παραμέτρους προς κολύμβηση. 

ζ) Ο Δήμος Αντιρρίου θα είναι υπεύθυνος για τη σωστή 
λειτουργία της μονάδας, τον συνεχή έλεγχο της απόδο¬ 
σης των εγκαταστάσεων (ποιοτικό και ποσοτικό) ώστε να 
προστατεύεται η Δημόσια Υγεία καιτο Περιβάλλον, και θα 
διευκολύνει τις αρμόδιες υπηρεσίες κατά τους τακτικούς 
και έκτακτους ελέγχους των. 

η) Ο Δήμος Αντιρρίου θα είναι υπεύθυνος ώστε να απο¬ 
φεύγεται η πιθανότητα παράνομης σύνδεσης βιοτεχνι¬ 
κών - βιομηχανικών και τοξικών αποβλήτων με το δίκτυο α- 
ποχεύτευσης αστικών λυμάτων και κατά συνέπεια με το 
βιολογικό καθαρισμό αυτών. 


θ) Δεν επιτρέπεται η διοχέτευση ιλύος από τις εγκατα¬ 
στάσεις επεξεργασίας υγρών αποβλήτων (αστικών) - λυ¬ 
μάτων, άμεσα ή έμμεσα σε θαλάσσιο χώρο. 

ι) Η Δ/νση Υγείας και Δημόσιας Υγιεινής, σε συνεργασία 
με τις συναρμόδιες Υπηρεσίες, δύναται δια της παρού¬ 
σας να επιβάλλει πέραν των προαναφερόμενων όρων τη 
λήψη και άλλων απαιτούμενων συμπληρωματικών ή και 
αυστηρότερων μέτρων, σύμφωνα με την Ε1 β/221/65 
Υγειον. Δ/ξη, όπως αυτή τροποποιήθηκε, γιατηνπροστα- 
σία της Δημόσιας Υγείας και του Περιβάλλοντος και με 
γνώμονα τις ειδικές κοινωνικές, περιβαλλοντικές, πολι- 
στισμικές απαιτήσεις και την υφιστάμενη κατάσταση του 
αποδέκτη από απόψεως ρυπάνσεως. 

Η παρούσα να δημοσιευθεί στην Εφημερίδα της 
Κυβερνήσεως. 

Μεσολόγγι, 4 Νοεμβρίου 1997 

Ο Νομάρχης 
ΓΙΑΝΝΗΣ ΒΑΪΝΑΣ 

- ♦ - 

Αριθ. Ε.Κ. 7854 (7) 

Χορήγηση αδείας λειτουργίας στην Εταιρεία «ΚΟΝΤΑΛΕ- 
ΞΗΣ Χρηματοοικονομικές Υπηρεσίες Α.Ε.Π.Ε.Υ.». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 118/21.10.1997, θέμα 2ο) 

Αφού έλαβε υπόψη: 

1. Τις διατάξεις του άρθρου 4, παρ. 8 του Ν. 1806/1988, 
«για την τροποποίση της νομοθεσίας για τα χρηματιστή¬ 
ρια και άλλες διατάξεις» (ΦΕΚ 207/Α') όπως προστέθηκε 
μετηνπαρ. 5του άρθρου 24του Ν. 2396/1996 (ΦΕΚ73Α'). 

2. Τις διατάξεις του άρθρου 78, παρ. 1β του Ν. 
1969/1991 (ΦΕΚ 167Α') «Εταιρείες Επενδύσεων 
Χαρτοφυλακίου, Αμοιβαία Κεφάλαια, διατάξεις εκσυγ¬ 
χρονισμού και εξυγιάνσεως της Κεφαλαιαγοράς και άλ¬ 
λες διατάξεις», όπως συμπληρώθηκε με την παρ. 2 του 
άρθρου 18του Ν. 2198/1994. 

3. Την απόφαση της 86ης/15.10.1996 συνεδριάσεως 
του Δ.Σ. της Επιτροπής Κεφαλαιαγοράς για τις 
«Προϋποθέσεις παροχής άδειας λειτουργίας, εταιρείας 
παροχής υπηρεσιών διαχείρισης χαρτοφυλακίου και δια- 
μεσολάβησης στην αγοραπωλησία αξιών» (ΦΕΚ 1008 Β). 

4. Την από 9.10.1997 αίτηση της υπό ίδρυση εταιρείας 
και το υποβληθέν στην Επιτροπή Κεφαλαιαγοράς συ¬ 
μπληρωμένο σχετικό ερωτηματολόγιο. 

5. Σχετική εισήγηση του Γεωργίου Καλλία, αποφασίζει 
ομόφωνα. 

Α. Παρέχει άδεια λειτουργίας στην εταιρεία «ΚΟΝΤΑ- 
ΛΕΞΗΣ Χρηματοοικονομικές Υπηρεσίες Α. Ε.Π.Ε.Υ.» για να 
παρέχει τις ακόλουθες κύριες επενδυτικές υπηρεσίες: 

1. Λήψη και διαβίβαση για λογαριασμό επενδυτών εντο¬ 
λών για κατάρτιση συναλλαγών επί των χρηματοπιστωτι¬ 
κών μέσων που αναφέρονται στο άρθρο 2, παρ. 1, περ. α) 
του Ν. 2396/1996 καθώς και εκτέλεση των παραγγελιών 
και εντολών αυτών για λογαριασμό τρίτων. 

2. Διαπραγμάτευση και αγοροπωλησία για ίδιο λογα¬ 
ριασμό τίτλων του άρθρου 2, παρ. 1, περ. α) του Ν. 
2396/1996. 

3. Διαχείριση επενδυτικών χαρτοφυλακίων επενδυτών. 

4. Αναδοχή της έκδοσης του συνόλου ή μέρους τίτλων 
το υ άρθρου 2, παρ. 1, περ. α) του Ν. 2396/1996 και τις α¬ 
κόλουθες παρεπόμενες επενδυτικές υπηρεσίες: 

1. Φύλαξη ή και διακίνηση ενός ή περισσοτέρων τίτλων 
του άρθρου 2, παρ. 1, περ. α) του Ν. 2396/1996. 

2. Ενοικίαση θυρίδων. 

3. Παροχή πιστώσεων ή δανείων σε επενδυτές προς διε¬ 
νέργεια συναλλαγών σε τίτλους του άρθρου 2, παρ. 1, 
περ. α) του Ν. 2396/1996. 

4. Παροχή συμβουλών σε επιχειρήσεις σχετική με τη 
διάρθρωση του κεφαλαίου τους, τη διαμόρφωση της επι¬ 
χειρηματικής τους στρατηγικής καθώς και η παροχή συμ¬ 
βουλών και υπηρεσιών στους τομείες συγχωνεύσεως και 
εξαγοράς επιχειρήσεων. 

5. Υπηρεσίες συνδεόμενες με την αναδοχή έκδοσης. 

6. Παροχή συμβουλών στον τομέα των επενδύσεων με 
αντικείμενο έναν ή περισσότερους τίτλους του άρθρου 2, 
παρ. 1, περ. α) του Ν. 2396/1996. 

7. Υπηρεσίες ξένου συναλλάγματος, εφόσον συνδέο¬ 


νται με την παροχή επενδυτικών υπηρεσιών. 

Το αρχικό μετοχικό κεφάλαιο ανέρχεται στο ποσό των 


δραχμών 2.000.000.000, το 

οποίο θα 

καταβληθεί από 

τους ιδρυτές της ως εξής: 



1. ΚΟΝΤΑΛΕΞΗΣ ΠΑΝΑΓΙΩΤΗΣ 

1.140.500 

μετοχές 57,025% 

2. ΑΡΝΟΚΟΥΡΟΣ ΚΩΝΣΤΑΝ. 

90.000 

» 4,5% 

3. ΜΠΟΥΤΣΟΥΡΙΔΟΥ ΑΝΝΑ 

100.000 

5,0% 

4. ΘΕΟΔΩΡΙΔΗΣ ΘΕΟΔΩΡΟΣ 

100.000 

» 5,0% 

5. ΜΟΥΡΑΤΙΔΗΣ ΠΕΤΡΟΣ 

100.000 

» 5,0% 

6. ΠΟΛΥΧΡΟΝΟΣ ΔΗΜΗΤΡΙΟΣ 

100.000 

» 5,0% 

7. ΓΕΩΡΓΙΑΔΗΣ ΠΕΡΙΚΛΗΣ 

27.000 

» 1,35% 

8. ΣΤΑΘΟΠΟΥΛΟΣ ΓΕΩΡΓΙΟΣ 

27.000 

* 1,35% 

9. ΖΎΓΟΓΙΑΝΝΗΣ ΔΗΜΗΤΡΙΟΣ 

32.000 

» 1,6% 

10. ΔΕΓΑΪΤΗΣ ΙΩΑΝΝΗΣ 

13.500 

0,675% 

11. ΜΑΚΡΙΔΗΣ ΑΡΙΣΤΕΙΔΗΣ 

9.000 

» 0,45% 

12. ΧΑΡΙΤΟΣ ΓΕΩΡΓΙΟΣ 

5.000 

» 0,25% 

13. Χ’ ΧΑΡΑΛΑΜΠΟΥΣ ΒΑΣΙΛ. 

45.000 

» 2,25% 

14. ΓΕΩΡΓΟΠΟΥΛΟΣ ΑΘΑΝΑΣΙΟΣ 

30.000 

» 1,5% 

15. ΓΕΩΡΓΟΠΟΥΛΟΥ ΚΑΛΛΙΟΠΗ 

30.000 

» 1,5% 

16. ΑΥΓΟΥΣΤΙΝΟΥ ΑΡΓΥΡΟ 

2.000 

» 0,1% 

17. ΚΩΣΤΟΠΟΥΛΟΣ ΔΗΜΗΤΡΙΟΣ 

15.000 

» 0,75% 

18. ΠΑΝΙΔΗΣ ΚΩΝ/ΝΟΣ 

20.000 

» 1,0% 

19. ΤΖΑΝΝΗΣ ΓΕΩΡΓΙΟΣ 

9.000 

» 0,45% 

20. ΣΤΑΜΟΥΛΑΣΣΤΕΡΓΙΟΣ 

45.000 

» 2,25% 

21. ΠΑΠΑΔΟΠΟΥΛΟΣ ΣΤΥΛΙΑΝΟΣ 

50.000 

» 2,5% 

22. ΠΑΠΑΔΟΠΟΥΛΟΣ ΒΑΣΙΛΕΙΟΣ 

10.000 

» 0,5% 

ΣΥΝΟΔΟΝ 

2.000.000 

» ποσοστό 100% 


Το πρώτο Διοικητικό Συμβούλιο της Εταιρείας θα συ¬ 
γκροτηθεί από τους: 

1. Κονταλέξη Παναγιώτη, Πρόεδρο και Διευθύνοντα 
Σύμβουλο. 

2. Αρνόκουρο Κων/νο, Μέλος. 

3. Χαρίτο Γεώργιο, Μέλος. 

4. Κωνσταντάκη Βλάσιο, Μέλος. 

5. Λιάγγο Αθανάσιο, Μέλος. 

Ως Α' Χρηματιστηριακός Εκπρόσωπος της Εταιρείας ο¬ 
ρίζεται ο Κονταλέξης Παναγιώτης και ως Β' ο 
Κωνσταντάκης Βλάσιος. 

Η παρούσα να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


( 8 ) 

Σύσταση και λειτουργία Εκκλησιαστικού Ιδρύματος υπό 

την επωνυμίαν: «ΕΝΟΡΙΑΚΟΝ ΠΝΕΥΜΑΤΙΚΟΝ ΚΕΝ- 

ΤΡΟΝ ΙΕΡΟΥ ΝΑΟΥ ΑΓ. ΝΙΚΟΛΑΟΥ ΑΡΧΑΙΑΣ 

ΕΠΙΔΑΥΡΟΥ» της Ιεράς Μητροπόλεως Αργολίδος. 

ΙΕΡΑ ΜΗΤΡΟΠΟΛΙΣ ΑΡΓΟΛΙΔΟΣ 

Έχοντας υπόψη: 

1. Τας διατάξεις των άρθρων 29 παράγρ. 2 και 67 του Ν. 
590/1977 «Περί Καταστατικού Χάρτου της Εκκλησίας της 
Ελλάδος» εν συνδυασμώ προς το άρθρον 20 παρ. 2 του 
υπ’αριθμ. 1/1969 Κανονισμού της Ιεράς Συνόδου, (Φ.Ε.Κ. 
185/τ. Α/1970). 

2. Την ευθύνην ημών δια την πνευματικήν καλλιέργειαν 
του ποιμνίου της Ιεράς Μητροπόλεως Αργολίδος. 

3. Το από 12.10.1997 Πρακτικόν του Εκκλησιαστικού 
Συμβουλίου του Ιερού Ναού Αγίου Νικολάου Αρχαίας 
Επιδαύρου. 

4. Την υπ’ αριθμ. 790/30.10.1997 Πρότασιν ημών προς 
την Ιεράν Σύνοδον. 

5. Την από 6.11.1997 Εγκριτικήν Απόφασιντης Δ.Ι.Σ., α¬ 
ποφασίζουμε: 

Συνιστώμεν εν τη Ενορία Αγίου Νικολάου Αρχαίας 
Επιδαύρου Εκκλησιαστικόν Ίδρυμα, τελούν υπό την επο- 
πτείαντης Ιεράς Μητροπόλεως και φέροντην επωνυμίαν: 
«ΕΝΟΡΙΑΚΟΝ ΠΝΕΥΜΑΤΙΚΟΝ ΚΕΝΤΡΟΝ ΙΕΡΟΥ ΝΑΟΥ 
ΑΓ. ΝΙΚΟΛΑΟΥ ΑΡΧΑΙΑΣ ΕΠΙΔΑΥΡΟΥ» της Ιεράς 
Μητροπόλεως Αργολίδος, με σκοπόν την ανάπτυξιν δρα¬ 
στηριοτήτων δια την πνευματικήν οικοδομήν του λαού 
του Θεού και ιδιαιτέρως την εξυπηρέτησιντου πνευματι¬ 
κού, κατηχητικού, Ιεραποστολικού, φιλανθρωπικού, κοι¬ 
νωνικού και πολιτιστικού έργου της Ενορίας Αγίου 
Νικολάου Αρχαίας Επιδαύρου, την προσέγγισιντων νέων 
εις τα ιδανικά της φυλής υπό το φως της Ελληνορθό¬ 
δοξου παραδόσεως, και την ψυχαγωγίαν αυτών. 

Τααφορώνταειςτηνλειτουργίαντου Ιδρύματος τούτου 
ρυθμίζονται δια του κατωτέρω Κανονισμού. 

Η παρούσα να δημοσιευθεί εις την Εφημερίδα της 
Κυβερνήσεως και το Περιοδικόν «ΕΚΚΛΗΣΙΑ». 

Ναύπλιο, 15 Νοεμβρίου 1997 

Ο Μητροπολίτης 
Τ Ο Αργολίδος ΙΑΚΩΒΟΣ 


ΚΑΝΟΝΙΣΜΟΣ 

Περί συστάσεως και λειτουργίας Εκκλησιαστικού 

Ιδρύματος υπάτην επωνυμίαν: «ΕΝΟΡΙΑΚΟΝ ΠΝΕΥ¬ 
ΜΑΤΙΚΟΝ ΚΕΝΤΡΟΝ ΤΟΥ ΙΕΡΟΥ ΝΑΟΥ ΑΓ. ΝΙΚΟΛΑΟΥ 
ΑΡΧΑΙΑΣ ΕΠΙΔΑΥΡΟΥ»της Ιεράς Μητροπόλεως 
Αργολίδος. 

Άρθρον 1 

Σύστασις, Έδρα, Σφραγίς 

Ιδρύεται εις τον Ιερόν Ναόν Αγίου Νικολάου, εις την 
Αρχαίαν Επίδαυρον, Πνευματικόν Κέντρον υπό την επω¬ 
νυμίαν «ΕΝΟΡΙΑΚΟΝ ΠΝΕΥΜΑΤΙΚΟΝ ΚΕΝΤΡΟΝ 
ΕΠΙΔΑΥΡΟΥ». 

Η έδρα του είναι το εις το προαύλιον του Ενοριακού 
Ναού «ΑΓΙΟΣ ΝΙΚΟΛΑΟΣ», υπάρχον κτίριον, συνολικού 
εμβαδού τριακοσίων τ.μ. (300 τ. μ.). 

Το Πνευματικόν Κέντρον έχει ιδικήντου σφραγίδα, ήτις 
φέρει: 

α. Εις το κέντρον της εικόνα εμφανίζουσα τον Άγιον 
Νικόλαον. 

β. Εις πρώτον κύκλον τας λέξεις: «ΕΝΟΡΙΑΚΟΝ ΠΝΕΥ¬ 
ΜΑΤΙΚΟΝ ΚΕΝΤΡΟΝ ΕΠΙΔΑΥΡΟΥ» και 

γ. Τον τίτλον της Ιερός Μητροπόλεως Αργολίδος. 

Αρθρον 2 

Σκοποί του Ενοριακού Πνευματικού Κέντρου. 

Σκοποί του Ενοριακού Πνευματικού Κέντρου 
Επιδαύρου είναι: 

α. Μορφωτικοί 

Η κατανόησις από τους ενορίτας και κυρίως από τους 
νέους της αποστολής της Εκκλησίας, της αποστολής του 
ανθρώπου εις την κοινωνίαν και η γνώσις και βίωσις της 
Ορθοδοξίας και της Ορθοδόξου Παραδόσεως. 

β. Επιμορφωτικοί 

Η υποβοήθησις της οικογένειας με κάθε πρόσφορον μέ¬ 
σον εις την αγωγήν των παιδιών. 

Η παρότρυνσις μελέτης πνευματικών - μορφωτικών βι¬ 
βλίων. 

γ. Ψυχαγωγικοί 

Η ψυχαγωγία των νέων και όλων εν γένει των ενοριτών. 

Η προσφορά αγάπης και στοργής μέσα από 
Εκκλησιαστικές, Πολιτιστικές, Κοινωνικές εκδηλώσεις. 

Αρθρον 3 

Μέσα για την επίτευξιν των σκοπών. 

Οι παραπάνω σκοποί θα επιτευχθούν: 

1. Με την διοργάνωσιν ομιλιών και διαλέξεων, ή άλλων 
εκδηλώσεων. 

2. Με την λειτουργίαν Σχολών Γονέων, Αγιογραφίας, 
Μουσικής. 

3. Με την λειτουργίαν Κατηχητικών Σχολείων και 
Ομάδων. 

4. Με την λειτουργίαν Δανειστικής Βιβλιοθήκης. 

5. Μετην προσπάθειαν διοργανώσεωςτμημάτων καλλι¬ 
τεχνικών και επιστημονικών εκδηλώσεων και δραστηριο¬ 
τήτων. 

6. Με την δημιουργίαν τμημάτων - μαθημάτων ενισχυτι- 
κώντης Ελληνικής Γλώσσης. 

7. Μετηνέκδοσιν Τοπικού Εντύπου. 

Αρθρον 4 

Κεντρική Οργάνωσις - Διοίκησης, Προσωπικόν 

Το Ενοριακόν Πνευματικόν Κέντρον Επιδαύρου υπόκει- 
ται εις την πνευματικήν και διοικητικήν εποπτείαν της 
Ιεράς Μητροπόλεως Αργολίδος και διοικείται από πεντα¬ 
μελές Συμβούλιον, το οποίον απαρτίζεται από: 

α) Τον Εφημέριον του Ιερού Ναού Αγίου Νικολάου, ως 
Πρόεδρον. 

β) Εν μέλος του Εκκλησιαστικού Συμβουλίου του I. 
Ναού και 

γ).Τρεις λαϊκούς άνδρες ή γυναίκες, μέλη της ενορίας, 
τα οποία προτείνονται από τον Πρόεδρον και διορίζονται 
από το Μητροπολιτικόν Συμβούλιον της Ιεράς 
Μητροπόλεως Αργολίδος. 

Εις την πρώτην συνεδρίασιν το Διοικητικόν Συμβούλιον 
του Ιδρύματος εκλέγει με ψηφοφορίαν τον 
Αντιπρόεδρον, τον Γραμματέα και τον Ταμία και αναφέρει 
τα αποτελέσματα της εκλογής εις την Ιεράν Μητρόπολιν 
Αργολίδος. 

Ο Πρόεδρος του Διοικητικού Συμβουλίου του 
Ιδρύματος, εκπροσωπεί αυτό ενώπιον κάθε Διοικητικής, 


Δικαστικής και Εκκλησιαστικής Αρχής. Όταν κωλύεται ο 
Πρόεδρος τον αναπληροί ο Αντιπρόεδρος. Όταν παρί- 
σταται ανάγκη όρκου, ο Πρόεδρος δύναται να εξουσιο¬ 
δοτεί εντων μελώντου Διοικητικού Συμβουλίου. 

Ο Γραμματεύς τηρεί Αρχείον, βιβλίον Πράξεων, 
Πρωτόκολλον Αλληλογραφίας και συνυπογράφει μετά 
του Προέδρου την αλληλογραφίαν και τα εντάλματα πλη¬ 
ρωμών. 

Ο Ταμίας τηρεί βιβλίον Ταμείου, Φάκελλον αποδείξεων 
και ενταλμάτων. 

Η θητεία των μελών ορίζεται τριετής με δικαίωμα επα¬ 
ναδιορισμού. 

Οι απαρτίζοντες το Συμβούλιον προσφέρουντις υπηρε¬ 
σιών των αμισθί. 

Αρθρον 5 

Αρμοδιότητες του Διοικητικού Συμβουλίου 

1. Το Διοικητικόν Συμβούλιον επιλαμβάνεται κάθε υπο- 
θέσεως λειτουργίας οργάνωσης και διαχείρισης του 
Ενοριακού Κέντρου. 

2. Καταρτίζει τον ετήσιον Προϋπολογισμόν και 
Απολογισμόν, οι οποίοι υποβάλλονται προς έλεγχον και έ- 
γκρισιν εις το Μητροπολιτικόν Συμβούλιον. 

3. Οι Αποφάσεις λαμβάνονται κατά πλειοψηφίαν. Ενπε- 
ριπτώσει ισοψηφίας υπερισχύει η ψήφος του Προέδρου. 

4. Συνεργάζεται αρμονικά με κάθε άλλον Πνευματικόν, 
ή Πολιτιστικόν, ή Κοινωνικόν φορέα του τόπου, ο οποίος 
έχει παρομοίους στόχους και σκοπούς. 

5. Δύναται να παραχωρεί μέρος του Πνευματικού 
Κέντρου, δωρεάν, προς χρήσιν κάθε εκδηλώσεως των 
φορέων του τόπου, με την προϋπόθεσιν ότι δεν παραβιά- 
ζονται, η Ιερότηςτου χώρου, η καθαριότης, οι σκοποίτου 
Ενοριακού Κέντρου, και το Πρόγραμμα Λειτουργίας του. 

6. Δεν δύναται να παραχωρήσει μόνιμον στέγασιν άλ¬ 
λου φορέως, είτε δωρεάν είτε επ’ ενοικίω. 

7. Αποφασίζει για κάθε άλλο θέμα για το οποίο δεν γίνε¬ 
ται λόγους εις τον παρόντα Κανονισμόν Λειτουργίας. 

Άρθρο 6 

Προσωπικόν Εργασίας 

Δια την εύρυθμον λειτουργίαν του Ενοριακού 
Πνευματικού Κέντρου Επιδαύρου το Διοικητικόν 
Συμβούλιον δύναται να αποφασίζει πρόσληψιν του απα¬ 
ραιτήτου Προσωπικού, αναλόγως προς τους στόχους και 
σκοπούς του, ικανού να εργασθή είτε επ' αμοιβή, είτε αμι¬ 
σθί. 

Πάντως θεωρείται αναγκαία η ύπαρξις Διευθυντού του 
Πνευματικού Κέντρου, Επιμελητού, Καθαριστού ή 
Καθαρίστριας και τέλος Οδηγού, εάν κριθή απαραίτητος 
η ύπαρξις αυτοκινήτου. 

Αρθρον 7 
Τηρούμενα βιβλία 

Το Πνευματικόν Κέντρον διατηρείτο εξής βιβλία: 

α) Βιβλίον κτηματολογίου, εις το οποίον καταγράφεται 
όλη η κινητή και ακίνητη περιουσία του. 

β) Βιβλίον Πρωτοκόλλου. 

γ) Βιβλίον Πράξεων του Διοικητικού Συμβουλίου. 

δ) Βιβλίον Ταμείου και Διπλότυπα εισπράξεων και πλη¬ 
ρωμών, θεωρημένα από την Ιεράν Μητρόπολιν 
Αργολίδος. 

ε) Βιβλίον Κινήσεως οχημάτων. 

στ) Βιβλία απόδοσης και προόδου των μαθητώντων δια¬ 
φόρων Σχολών. 

Άρθρον 8 

Πόροι του Ιδρύματος 

Πόροι δια την καλήν και απρόσκοπτον λειτουργίαν του 
Ιδρύματος είναι: 

1. Χρηματικά ποσά προερχόμενα από τακτικήν ή έκτα¬ 
κτον ενίσχυσιν του Ιερού Ναού Αγ. Νικολάου Αρχαίας 
Επιδαύρου, εις τον Προϋπολογισμόν του οποίου θα εγ- 
γράφεται κατ' έτος σχετικόν κονδύλιον. 

2. Επιχορηγήσεις του Δημοσίου ή κάθε άλλου 
Οργανισμού. 

3. Δωρεές και κληρονομιές υπέρ του Ιδρύματος. 

4. Έσοδα και εισπράξεις από πώλησιν εντύπου, ή από λα- 
χειοφόρους αγοράς, ή άλλας προσφόρους εκδηλώσεις. 

5. Κάθε άλλο έσοδον προερχόμενον εκ νομίμου και χρη¬ 
στής πηγής. 

Άρθρον 9 

Διάθεσιν των πόρων 

Οι πόροι του Ιδρύματος διατίθενται με πολλήν προσο¬ 
χήν και σπουδήν: 

1. Δια τον εξοπλισμόν του Πνευματικού Κέντρου. 

2. Δια την προμήθειαν βιβλίων ή άλλων υλικών, απαραι¬ 
τήτων εις την λειτουργίαν του. 

3. Διατηνδιοργάνωσιν εορτών, ομιλιών, συνεδρίων, εκ¬ 
δηλώσεων εν γένει απαραιτήτων εις την επιτυχίαν των 
σκοπών του Πνευματικού Κέντρου. 

4. Δια την πληρωμήν τυχόν εμμίσθου προσωπικού, το ο¬ 
ποίον θα προσλαμβάνεται αναλόγως των στόχων και προ¬ 
γραμμάτων του Κέντρου. 

5. Δια την εκτύπωσιντου ενημερωτικού εντύπου και την 
αποστολήν του εις τους συνδρομητής. 

6. Δια την ενίσχυσιν κάθε άλλου κοινοφωλούς, πνευμα¬ 


τικού και πολιτιστικού έργου, το οποίον είναι σύμφωνον 
με τους σκοπούς του Ενοριακού Πνευματικού Κέντρου. 

Αρθρον 10 

Μεγάλοι Ευεργέτες - Ευεργέτες - Δωρητές 

Το Διοικητικόν Συμβούλιο του Πνευματικού Κέντρου 
δύναταιναανακηρύξη Μεγάλους Ευεργέτας, Ευεργέτας 
και Δωρητάς, είτε εν ζωή, είτε μετά θάνατον άτομα τα ο¬ 
ποία εβοήθησαν ή υλικώς ή ηθικώς, το Πνευματικόν 
Κέντρον, αναγράφοντας τα ονόματά των εις σχετικήν θέ- 
σιν εντός της μεγάλης αιθούσης του. 

Άρθρον 11 

Ο παρών κανονισμός δύναται να τροποποιηθεί με απόφα- 
σιντου Διοικητικού Συμβουλίου και εγκρίσειτου Μητροπο- 
λιτικού Συμβουλίου της Ιεράς Μητροπόλεως Αργολίδος. 

Άρθρον 12 

Εν περιπτώσει διαλύσεως του Ενοριακού Πνευματικού 
Κέντρου άπασα η κινητή και ακίνητος περιουσία του πε¬ 
ριέρχεται εις τον Ιερόν Ναόν Αγίου Νικολάου Αρχαίας 
Επιδαύρου. 

Άρθρον 13 

Ο παρών Κανονισμός ισχύει από την δημοσίευσίν του 
εις την Εφημερίδα της Κυβερνήσεως και εις το 
Περιοδικόν «ΕΚΚΛΗΣΙΑ». 

Άρθρον 14 

Εκ της δημοσιεύσεως του παρόντος Κανονισμού προ- 
καλείται δαπάνη εις βάρος του Προϋπολογισμού του 
Νομικού Προσώπου του Ιερού Ναού Αγίου Νικολάου 
Αρχαίας Επιδαύρου, το ύψος της οποίας δεν είναι δυνα¬ 
τόν να υπολογισθή. 




13452 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















